Kitba ta' Eman. Il-Ħaddied Bormliż Nicola Orlando 1864-1939 Nicola Orlando kien magħruf fost kulħadd, l-aktar fost il-Bormliżi għas-sengħa li kellu, dik ta' ħaddied. Infatti xi wħud mix-xogħlijiet tiegħu ghadhom jidhru sal-lum. Imwieled Bormla u Miżżewweġ Darbtejn Nicola Orlando twieled ġewwa Bormla nhar it-12 ta' April 1864 minn John Baptist Orlando u Giovanna xebba Tanti. Huwa żżewweġ lil Katarina DeBarro mill- Isla u marru joqogħdu ż-Żejtun fejn kellhom erbat itfal: John Baptist, Pietru, Giovanna u M'Carmela. John Baptist u M'Carmela mietu meta kienu għadhom trabi, filwaqt li Pietru miet l-Amerika b'disgrazzja. Giovanna żżewġet lil Nikola Orlando John Baptist Barbara fl-1921 u kellhom tlett itfal: Gużeppi, Carmela u Katie. Fil-11 ta' Settembru 1901, Katarina Orlando nċe DeBarro mietet meta kellha biss 25 sena. Hija tinsab midfuna fiċ-ċimiterju ta' San Girgor, iż-Żejtun. Ftit xhur wara, Nicola reġa' żżewweġ, minħabba li ż-żewġ uliedu kienu għadhom żgħar. Iżżewweġ lil Euphimia Tonna miż-Żurrieq, u flimkien kellhom sitt itfal: Katarina li twieldet nhar l-14 ta' Settembru 1903, Ġużeppi li miet ftit wara li twieled, Karmenu, li miet ta' età żgħira, Teresa li daħlet soru mal-Komunità tas-Soċjetà tal-Qalb ta' Ġesii, Maria li daħlet ukoll ma' l-istess Komunità u Marċell li emigra lejn l-Awstralja. ix-Xogħol Tiegħu Nikol il-Ħaddied, kif kien magħruf, kien mgħallem tal-ħaddieda u kellu l-maħżen tiegħu fi Triq Marsaxlokk, iż-Żejtun stess. Fostix-xogħlijiet tiegħu nsibu wkoll ix-xogħol ta' xi ħadid fil-Bradella ta' Santa Katarina taż-Żejtun. Infatti ismu jinsab imniżżel fl- Arkivju Parrokkjali fejn hemm miktub li talli hu u xi oħrajn ħadmu volontarjament ngħataw rigal ċkejken mill-Arċipriet Dun Lawrenz Degabriele, li hu stess niżżel hekk: Al Mro. Fost xi xogħlijiet oħrajn fl- istess knisja, insibu x-xogħol tal-ħadid fit-tużell u kif ukoll xogħol ieħor fil-bieb prinċipali. Insibu wkoll li ħa ħsieb ix-xogħol tal-kolonni tal-breakwater li fuqu darba kien jinsab pont li ġie mkisser fit-Tieni Gwerra Dinjija. Waħda minn dawn il-kolonni għadha tinsab wieqfa hemmhekk, filwaqt li l-oħra waqghet il-baħar f'maltempata ftit tas-snin ilu. L-Aħħar Snin It-tieni mara tiegħu, Euphimia mietet nhar is-17 ta' Frar 1933 u tinsab midfuna fil- kripta tar-Rużarju, taħt il-knisja taż-Żejtun. Nicola għadda l-aħħar snin tiegħu fiż-Żejtun ukoll u miet nhar l-ewwel ta' Settembru 1939 fl-età ta' 75 sena u ġie midfun ukoll fil-kannierja ta' taħt il-knisja taż-Żejtun. Minkejja li huwa kellu rabta kbira maż-Żejtun, minhabba li għex il-biċċa l-kbira ta' ħajtu hemmhekk, ma nistgħux ninsew il-fatt li hu kien Bormliż, u baqa' dejjem devot kbir tal-Kunċizzjoni, infatti kien kważi ta' kull ġimgħa jinżel Bormla, kemm fuq xogħol, u kif ukoll biex jattendi għal kważi kull funzjoni li kienet issir. 'Sopwell', Triq il-Qaliet, M'Scala, ZBR 10 Tel: 21 639996 e Mob: 9942 9963 —Shopwell', Misraħ is-Suq, Żejtun mk — GI Baqġha f ik ħi Mġ.